Document ID: 32014R0446

A BIZOTTSÁG 446/2014/EU RENDELETE
(2014. május 2.)
a vállalkozások szerkezeti statisztikáiról szóló 295/2008/EK európai parlamenti és tanácsi rendeletnek, valamint a 251/2009/EK és a 275/2010/EU bizottsági rendeletnek az előállítandó adatsorok és a vállalkozások szerkezeti statisztikái minőségi értékelésére vonatkozó kritériumok tekintetében történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a vállalkozások szerkezeti statisztikáiról szóló, 2008. március 11-i 295/2008/EK európai parlamenti és tanácsi rendeletre (1) és különösen annak 11. cikke (2) bekezdésének a), b), d), e) és j) pontjára,
mivel:
(1)
A 295/2008/EK európai parlamenti és tanácsi rendelet megteremtette az Unió területén működő vállalkozások szerkezetére, tevékenységére, versenyképességére és teljesítményére vonatkozó európai statisztikák összegyűjtésének, továbbításának és értékelésének közös keretét.
(2)
A 251/2009/EK bizottsági rendelet (2) meghatározta a vállalkozások többéves szerkezeti statisztikái összeállításának gyakoriságát és a vállalkozások szerkezeti statisztikáinak előállításához az eredmények bontását annak érdekében, hogy a tagállamok között összehasonlítható és egységes statisztikai adatok álljanak rendelkezésre.
(3)
A 275/2010/EU bizottsági rendelet (3) meghatározta a minőségértékelési kritériumokat és a tagállamok által benyújtandó, minőségre vonatkozó jelentések tartalmát.
(4)
Az eredmények nemzetközi összehasonlíthatósága iránti igénynek való megfelelés érdekében frissíteni kell a mutatók listáját a legalább egy alkalmazottal rendelkező gazdasági szervezetek demográfiájára vonatkozó adatsorok meghatározásával, különösen a vállalkozási tevékenységre vonatkozó statisztikák vonatkozásában. Meg kell állapítani a szóban forgó mutatókra vonatkozó első referenciaévet, az eredmények gyakoriságát és bontását. A 295/2008/EK rendelet IX. mellékletét és a 251/2009/EK rendelet I. mellékletét ezért ennek megfelelően módosítani kell.
(5)
A tapasztalatok azt mutatták, hogy a 295/2008/EK rendelet V-VII. mellékletében meghatározott mutatókra nincs szükség a jelenlegi éves gyakoriságban. A gyakoriságot ezért 10 évente egyszeri összeállításhoz kell igazítani. A 251/2009/EK rendelet I. mellékletét ennek megfelelően módosítani kell.
(6)
A 295/2008/EK rendelet V-VII. melléklete értelmében összeállított statisztikákról szóló minőségi jelentésekre már nincs szükség éves gyakorisággal. E gyakoriságot ezért az adatokra vonatkozó követelményekkel összhangban tízévente történő adatszolgáltatásra kell kiigazítani. A 275/2010/EU rendelet mellékletét ennek megfelelően módosítani kell.
(7)
Az Európa 2020 stratégia keretében az innováció terén való előrelépés eredményesebb nyomon követésének biztosítása érdekében az uniós és a tagállami érdekelt felek egy integrált mutató létrehozását ösztönözték. Ez a mutató többek között referenciául szolgál az innovatív, a nagy növekedési potenciállal rendelkező európai és nemzetközi vállalkozásokban megvalósuló foglalkoztatásra. Ezen új mutatót alátámasztó adatok szolgáltatása sürgős annak érdekében, hogy azok felhasználhatók legyenek a 2014. évi európai szemeszterben. A 295/2008/EK rendeletet ezért ennek megfelelően módosítani kell.
(8)
Az ebben a rendeletben előírt intézkedések összhangban állnak az európai statisztikai rendszer bizottságának véleményével,
ELFOGADTA EZT A RENDELETET:
1. cikk
A 295/2008/EK rendelet I., V., VI., VII. és IX. melléklete e rendelet I. mellékletének megfelelően módosul.
2. cikk
A 251/2009/EK rendelet I. és II. melléklete e rendelet II. mellékletének megfelelően módosul.
3. cikk
A 275/2010/EU rendelet melléklete e rendelet III. mellékletével összhangban módosul.
4. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. május 2-án.

Labels: 7
12
4
19